
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 66 
                                                              din 25 martie 2021
privind acordarea unui sprijin financiar Parohiei Ortodoxe Române Hetiur pentru construirea unei capele mortuare și aprobarea protocolului de finanțare

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 7.027/10.03.2021 și la Consiliul Local Sighișoara cu nr. 8.177/19.03.2021, de referatul de aprobare, înregistrat cu nr. 7.028/10.03.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Legea nr. 273/2006 privind finanţele publice locale, cu modificările și completările ulterioare;

Având în vedere prevederile Legii nr. 489/2006 privind libertatea religioasă și regimul general al cultelor, cu modificările și completările ulterioare;

Având în vedere prevederile O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările și completările ulterioare, precum şi prevederile H.G. nr. 1470/2002 privind aprobarea Normelor metodologice pentru aplicarea prevederilor Ordonanței Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute în România, republicată, cu modificările și completările ulterioare;

Având în vedere adresa Arhiepiscopiei Ortodoxe Române Alba Iulia, Protopopiatul Sighișoara, Parohia Hetiur nr. 5/09.02.2021, înregistrată la Municipiul Sighișoara cu nr. 3.653/10.02.2021, însoțită de documente justificative, prin care se solicită cuprinderea în bugetul local a unei sume pentru construirea unei capele mortuare în satul Hetiur; 

Având în vedere avizul Arhiepiscopiei Ortodoxe a Alba Iuliei nr. 2.641 din 24.09.2020;
Având în vedere Raportul de specialitate al Serviciul Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 7.029/10.03.2021, prin care se propune acordarea unui sprijin financiar Parohiei Ortodoxe Române Hetiur pentru construirea unei capele mortuare și aprobarea protocolului de finanțare;
               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”a”, alin. (8) lit. ”a”, art. 139 alin. (1) și alin. (3) lit. ”a” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                              H O T Ă R Ă Ș T E:
Art. 1. Se aprobă acordarea unui sprijin financiar Parohiei Ortodoxe Române Hetiur, pentru construirea unei capele mortuare, în valoare de 50.000 lei.
Art. 2. Date fiind prevederile articolului precedent, se aprobă Protocolul de finanțare potrivit anexei la prezenta hotărâre.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și Parohia Ortodoxă Română Hetiur.
Art. 4. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. Parohia Ortodoxă Română Hetiur.
10 ex. 

B.A. 
